Georgios

Georgios tai Geórgios () on kreikkalaisperäinen miehen etunimi, joka kreikan kielessä tarkoittaa maanviljelijää.  Nimen alkuosana on sama kreikan maata tarkoittava sana ge (γη), joka esiintyy myös esimerkiksi sanoissa geologia ja geometria; loppuosa taas on työtä tarkoittava sana ergon (εργον).

Kuuluisa varhaiskristillinen pyhimys Georgios Voittaja, josta Suomessa tunnetaan yleisesti nimellä  Pyhä Yrjö tai Pyhä Yrjänä, on tehnyt nimen laajalti suosituksi. Siitä esiintyy eri maissa ja kielissä useita muunnoksia. Monet niistä ovat ainakin kirjoitusasultaan lähellä nimen latinalaistettua muotoa Georgius, mutta saattavat poiketa siitä ääntämykseltään paljonkin. Sellaisia ovat esimerkiksi englannin George (lausutaan /džoodž/, ranskan Georges (lausutaan /žorž/, italian Giorgio (lausutaan /džoodžo/ sekä saksan ja ruotsin Georg, joka saksaksi lausutaan melkein kirjoitusasun mukaisesti mutta ruotsiksi /jori/. Näiden ohella esiintyy saksassa myös muunnelma Jürgen ja ruotsissa Göran.

Suomessa nimen vanhastaan tunnetuimmat muunnelmat ovat Yrjö ja Jyrki. Näistä Yrjö on länsi-, Jyrki itäsuomalaista alkuperää. Itä-Suomessa nimeä Jyrki ovat käyttäneet varsinkin ortodoksit. Nimeä Yrjö käytetään suomen kielessä vakiintuneesti myös englannin George- ja kreikan Georgios -nimisistä hallitsijoista. Muita nimen suomalaisia muunnelmia ovat Yrjänä, Jyri ja Jori. Kaikkien näiden nimipäivät ovat Pyhän Yrjön muistopäivänä 23. huhtikuuta.

Tunnettuja Georgios-nimisiä 

 Pyhä Yrjö, Pyhä Suurmarttyyri Georgios Voittaja, pyhimys
 Kreikan kuninkaat:
 Georgios I (Yrjö I, hallitsi 1845–1913)
 Georgios II (Yrjö II, hallitsi 1922–1923 ja 1935–1947)
 Geórgios Achilléos, kyproslainen haulikkoampuja 
 Geórgios Ánninos, kreikkalainen uimari
 Geórgios Dónis, jalkapalloilija ja valmentaja
 Geórgios Fasoulás, kreikkalainen arkkitehti
 Geórgios Fotákis, kreikkalainen jalkapalloilija
 Georgios Gemistos Plethon, bysanttilainen uusplatonilainen filosofi
 Geórgios Iatrídis, kreikkalainen miekkailija
 Geórgios Karagkoúnis, Giórgos Karagkóunis, kreikkalainen jalkapalloilija
 Geórgios Koléttis, kreikkalainen ratapyöräilijä
 Georgios Latridis, kreikkalainen miekkailija 
 Georgios Maniakes, bysanttilainen sotapäällikkö 
 Geórgios Mávros, kreikkalainen lakimies ja poliitikko
 Georgios Monakhos, bysanttilainen kronikoitsija
 Georgios Orfanidis, kreikkalainen ampuja ja olympiavoittaja
 Georgios Pakhymeres, bysanttilainen historioitsija ja filosofi
 Georgios Kyriacos Panayiotou, George Michael, kreikkalais-brittiläinen poplaulaja ja lauluntekijä
 Geórgios Papadópoulos, Kreikan sotilashallituksen johtaja 1967–1974
 Geórgios Papandréou, kreikkalainen poliitikko, pääministeri 1944–1945 ja 1964–1965
 Geórgios Andréas Papandréou, kreikkalainen poliitikko, ulkoministeri 1999–2004
 Geórgios Papanikoláou, kreikkalainen lääke- ja luonnontieteilijä
 Geórgios Papasidéris, kreikkalainen kuulantyöntäjä, kiekonheittäjä ja painonnostaja
 Georgios Pisides, bysanttilainen runoilija
 Geórgios Rállis, Kreikan pääministeri 1980–1981
 Geórgios Roumpánis, kreikkalainen seiväshyppääjä
 Geórgios Samarás, Giórgos Samarás, kreikkalainen jalkapalloilija
 Geórgios Seïtarídis, kreikkalainen jalkapalloilija
 Georgios Synkellos, bysanttilainen kronikoitsija
 Geórgios Theodorídis), kreikkalainen pikajuoksija
 Georgios Trapezuntios, bysanttilainen filofosi 
 Geórgios Tsítas, kreikkalainen painija ja olympiamitalisti
 Geórgios Tzavéllas, Giórgos Tzavéllas, kreikkalainen jalkapalloilija
 Georgios Valakakis, kreikkalainen miekkailija
 Geórgios Vasileíou, Kyproksen presidentti 1988–1993
 Geórgios Zoitákis, kreikkalainen kenraali, Kreikan nimellinen varakuningas 1967–1972

Lähteet

Aiheesta muualla 

Etunimet